ཏང་གི་ཚོགས་ཆེན་བཅུ་དགུ་པའི་སྙན་སྒྲོན་ནང་།མི་རིགས་མཐུན་སྒྲིལ་ཡར་ཐོན་གྱི་སློབ་གསོ་ཟབ་ཏུ་བཏང་ནས་ཀྲུང་ཧྭ་མི་རིགས་ཀྱི་གཅིག་མཐུན་འདུས་གྲུབ་འདུ་ཤེས་བརྟན་པོ་འཛུགས་པ་དང་།མི་རིགས་ཁག་འགྲོ་འོང་སྤེལ་རེས་མཉམ་འདྲེས་ལ་ཤུགས་སྣོན་རྒྱག་པ།མི་རིགས་ཁག་སེ་འབྲུའི་གོང་བུ་ལྟར་རྡོག་གཅིག་ཏུ་སྒྲིལ་རྒྱུར་སྐུལ་འདེད་གཏོང་བ་བཅས་བྱས་ཏེ་ཐུན་མོང་ཐོག་མཐུན་སྒྲིལ་འབད་འཐབ་དང་ཐུན་མོང་ཐོག་གྲ་རྒྱས་འཕེལ་རྒྱས་གཏོང་དགོས་ཞེས་གསུངས་ཡོད།གསར་འགོད་པ་རྩྭ་མདའ་རྫོང་བསྟི་ཡག་ཤང་དུ་བཅར་འདྲི་བྱེད་པར་སྐྱོད་སྐབས་དབྱང་ཀུའེ་ཧྥང་དང་ཚེ་སྐྱིད་སྒྲོལ་མ་བཟའ་ཚོ་གཉིས་ཀྱིས་གངས་ལྗོངས་མཐའ་མཚམས་སུ་མི་རིགས་མཐུན་སྒྲིལ་གྱི་ཁྱིམ་ཚང་བཙུགས་པའི་མཚར་གཏམ་ཐོས་སྐབས་གསར་འགོད་པའི་སེམས་ལ་ཁོང་གཉིས་ལ་བཅར་འདྲི་བྱ་རྒྱུའི་བློ་འཆར།